**ДИПЛОМИРАНЕ**

**VII. УКАЗАНИЯ ЗА ПРОВЕЖДАНЕ И КРИТЕРИИ ЗА ОЦЕНЯВАНЕ НА**

**УСТНИЯ ДЪРЖАВЕН ИЗПИТ**

**ЗА СПЕЦИАЛНОСТТА „ИЗПЪЛНИТЕЛСКО ИЗКУСТВО“ – ПОП И ДЖАЗ**

**/актуален от учебната 2020/2021 г./**

**А. УКАЗАНИЯ:**

1. Устният държавен изпит за студентите-дипломанти от специалност „Изпълнителско изкуство“ (поп и джаз пеене) се провежда под формата на **публичен концер**т. В него участват всички студенти, завършващи специалността, като предварително съставят **програма, с реда на участие**.
2. Съставянето на програмата трябва да следва изискванията за:
   * Контрастност на характера на отделните музикални творби;
   * Жанрово-стилово разнообразие в реда на изпълняваните творби;
   * Редът на репертоарната подредба да бъде съобразен с изискванията за контрастност на характера и жанрово-стиловото разнообразие.
3. Изпитният материал за всеки студент трябва да отговаря на следните изисквания:
   * Изпълнение на три произведения – жанрово и стилово разнообразни;
   * Произведенията да са различни по характер и жанр:
     + едното произведение трябва да бъде задължително от български композитор;
     + останалите две произведения да се различават в темпово отношение и да бъдат от чужди автори;
   * Песенният материал за певците трябва да бъде изпълнен с целия текст;
   * Изпълняваният материал да не е с времетраене надвишаващо 15 минути

***Забележка:*** Студентът може да реализира самостоятелен публичен концерт, с времетраене не по-малко от 45 минути, който да бъде зачетен за устен държавен изпит, ако отговаря на следните условия:

* Концертната програма да отговаря на изискванията на т.3;
* Да се реализира във времето след утвърждаването на държавната изпитна комисия със заповед на Ректора на ЮЗУ „Н. Рилски“;
* Денят, мястото и часът на концертната изява да бъдат предварително съгласуани с членовете на държавната изпитна комисия;
* Членовете на държавната изпитна комисия да бъдат писмено поканени на концертната изява;
* Концертната изява да бъде публично оповестена чрез съответните рекламни материали.
* В концертната изява можат да участват и други изпълнители – като солисти или в ансамбъл с дипломанта.

**Б. КРИТЕРИИ ЗА ОЦЕНЯВАНЕ:**

**I компонент. Интегрална интерпретационна въздейственост:**

**Критерии:**

1. Общо драматургическо изграждане /убедителност на интерпретацията и музикалност/, в контекста на характера и съдържанието на произведението;
2. Сценично поведение – органично-артистично присъствие и емоционално въздействие;
3. Ярко изявено емоционално-личностно отношение към съдържателността на творбата и разкриващо принадлежността ѝ към съответния жанр и стил;
4. Наличие на импровизационни моменти в характера на изпълняваната музика.
5. Звукоизвличане и орнаментика, произтичащи от характера, стила и жанра на изпълняваното произведение

**II компонент. Технико-художествена резултатност:**

**Критерии:**

* Технико-изпълнителска прецизност по отношение на:
  + Чистота на интонирането;
  + Темпо, съответстващо на характера;
  + фразиране – логически продиктувано от музикалното развитие;
  + динамика, изхождаща от логиката на образното развитие;
  + метрико-ритмическа устойчивост;
  + правилно певческо дишане и опора на звука за певците
  + Ясна дикция и отчетливо артикулиране /при певците/;
* Добро произношение при пеене на чужд език /при певците/;
* Безгрешно научен текст /при певците/.
* Владеене на микрофонната техника.
* Умения за суингиране /незадължителен критерий/

**Окончателна оценка:**

**Отличен 6** – ***по отношение на компонент 1***: убедителност на интерпретацията; ярко емоционално-въздействащо сценично присъствие; изявено емоционално-личностно отношение към съдържателността на творбата; звукоизвличане и орнаментика, произтичащи от характера, стила и жанра на изпълняваното произведение; свобода и убедителност в импровизационните моменти; ***по отношение на компонент 2***: технико-изпълнителска прецизност; добро произношение при пеене на чужд език; без грешки в текста; добро владеене на микрофонната техника;

**+Много добър 5 - *по отношение на компонент 1***: убедителност на интерпретацията; недостатъчно ярко емоционално-въздействащо сценично присъствие; изявено емоционално-личностно отношение към съдържателността на творбата; ***по отношение на компонент 2***: технико-изпълнителска прецизност, с незначителни пропуски по отношение на някой от показателите в критерий 1; добро произношение при пеене на чужд език; без грешки в текста; добро владеене на микрофонната техника;

**Добър 4 - *по отношение на компонент 1***: недостатъчна убедителност на интерпретацията, поради не добре изяснено емоционално-личностно отношение към съдържателността на творбата; недостатъчно ярко емоционално-въздействащо сценично присъствие; ограничена свобода и импровизационна неубедителност***; по отношение на компонент 2***: технико-изпълнителска прецизност, с пропуски по отношение на някой от показателите в критерий 1; проблеми в произношението при пеене на чужд език или допуснати грешки в текста; добро владеене на микрофонната техника;

**Среден 3 - *по отношение на компонент 1***: недостатъчна убедителност на интерпретацията, поради неясноти в емоционално-личностно отношение към съдържателността на творбата; въздействащо сценично присъствие, но неотговарящо на характера на творбата; ограничена свобода и импровизационна неубедителност; но недобре изградено дараматургическо развитие***; по отношение на компонент 2***: технико-изпълнителски проблеми по отношение на показателите в критерий 1; проблеми в произношението при пеене на чужд език или допуснати грешки в текста; проблеми с владеенето на микрофонната техника;

**Слаб 2 - *по отношение на компонент 1***: неубедителна интерпретация; неясноти в емоционално-личностното отношение към съдържателността на творбата; невъздействащо сценично присъствие; липса на импровизационни моменти***; по отношение на компонент 2***: проблеми с технико-изпълнителската прецизност; проблеми в произношението при пеене на чужд език и грешки в текста; проблеми с владеенето на микрофонната техника;